
Sziklamászók személyisége a Temperamentum és Karakter vizsgálatának tükrében

Jelen kutatás célja a sziklamászás motivációjának, a tevékenységben résztvevők személyiségének vizsgálata. Korábbi sziklamászásra és extrémsportokra irányuló empirikus vizsgálatok eredményeiből kiindulva az általános- és sziklamászás specifikus én-hatékonyság, az önértékelés, a flow-élmény, valamint a Cloninger-féle Temperamentum és Karakter Kérdőív segítségével vizsgáltuk a sziklamászók személyiségét. Az eredmények alapján bebizonyosodott, hogy a sziklamászók alacsony szorongó, újdonságkereső és önirányított személyiségek, akiknél a magas én-hatékonyság, flow-élmény és az önértékelés egymással együttjárást mutat. Mindemellett a tevékenység előtti időszakot, valamint a sziklamászás folyamatát nem vizsgáltuk, így a mászás folyamatára és a lezajló változásokra fókuszáló longitudinális vizsgálatok a jövőben további új eredményeket hozhatnak.

